దోపిడీని అడ్డుకునేందుకు ఏం చర్యలు తీసుకుంటున్నారుకేంద్రం, తెలుగు రాష్ట్రాలు,వక్ఫ్బోర్డుకు ఆదేశంహైదరాబాద్, అక్టోబరు 11(ఆంధ్రజ్యోతి): అరబ్షేక్లతో జరుగుతున్న వివాహాల విషయంలో ఎటువంటి విధానాలు అనుసరిస్తున్నారో స్పష్టం చేయాలని కేంద్ర, రాష్ట్ర ప్రభుత్వాలతోపాటు మైనారిటీ సంక్షేమశాఖ, వక్ఫ్బోర్డులను ఉమ్మడి హైకోర్టు ఆదేశించింది. అలాగే చట్టంలోని లోపాలను అడ్డుపెట్టుకొని యువతులను దోపిడీ చేస్తున్న ఘటనలపై ఎటువంటి చర్యలు తీసుకుంటున్నారనే విషయాలను పూర్తి వివరాలతో తమ ముందుంచాలని ఆదేశించింది. అనంతరం  విచారణను ఈనెల 30కి వాయిదా వేసింది. ఈ మేరకు న్యాయమూర్తి జస్టిస్ ఎస్వీ భట్ ఇటీవల ఉత్తర్వులు జారీచేశారు. ఈ పిటిషన్లో కేంద్ర శిశు సంక్షేమ మంత్రిత్వ శాఖను ప్రతివాదిగా చేర్చారు. ప్రకాశం జిల్లా దర్శి, ముండ్లమూరు, కురిచేడు మండలాలకు ఖాజీగా షేక్బాబును, సింగరాయకొండ, ఉలవనాడు మండలాలకు ఖాజీగా షేక్ అబ్దుల్కరీంను నియమించడాన్ని సవాల్ చేస్తూ షేక్చాంద్బాషా దాఖలు చేసిన పిటిషన్లను న్యాయమూర్తి ఇటీవల విచారించారు. ఈ సందర్భంగా పేద ముస్లిం యువతులను అరబ్షేక్లు వివాహం చేసుకొని అక్కడికి తీసుకెళ్లి వేధింపులకు గురిచేస్తున్న ఘటనలపై పత్రికల్లో వచ్చిన కథనాలను న్యాయమూర్తి ప్రస్తావించారు. ‘ నిరుపేద ముస్లిం యువతుల పేదరికాన్ని ఆసరా చేసుకొని వృద్ధ అరబ్షేక్లు వారిని వివాహం చేసుకుంటున్నారు. ఇందులో ఖాజీలు కీలకపాత్ర పోషిస్తున్నారు’ అని అన్నారు. ఖాజీలుగా నియమితులయ్యే వారికి ప్రత్యేక హక్కులు, అధికారాలు ఉండవు, వివాహాలకు ఖాజీలను కాకుండా తమకు నచ్చిన వ్యక్తులను ఎంపిక చేసుకునే హక్కు ఉందని 2005లో జస్టిస్ బిలాల్నజ్కీ నేతృత్వంలోని ధర్మాసనం తీర్పునిచ్చింది. ఇదే అంశాన్ని ప్రస్తావిస్తూ ఖాజీల అధికార దుర్వినియోగం, దోపిడీకి అడ్డుకట్ట వేసేందుకు ఖాజీల నియామకానికి సంబంధించిన చట్టం సెక్షన్ 2 అస్పష్టంగా ఉన్న విషయాన్ని గుర్తుచేసింది.  ఈ విషయంలో ప్రభుత్వం తగిన చర్యలు చేపట్టాలని హైకోర్టు ఆదేశించింది. ‘ 12 ఏళ్లు గడిచినా ఈ సూచన ఇప్పటికీ అమలు కాలేదు. ఖాజీల అధికార దుర్వినియోగాన్ని అడ్డుకునేందుకు కేంద్ర, రాష్ట్ర ప్రభుత్వాలు చట్టాలు చేయాల్సిన అవసరం ఉంది‘‘ అని న్యాయమూర్తి తన ఉత్తర్వుల్లో అభిప్రాయపడ్డారు.
dopideeni addukunenduku yem charyalu teesukuntunnarukenda, telugu rashtralu,wakfborduku aadesamhaidarabaad, aktobaru 11(aandhrajyoti): arabsheklatho jarugutunna vivahala vishayamlo etuvanti vidhaanaalu anusaristunnaro spashtam cheyalani kendra, rashtra prabhutvaalathopaatu minority sankshemashaakha, wakfbordulanu ummadi hycortu aadesinchindi. alaage chattamloni lopalanu addupettukoni yuvatulanu dopidi chestunna ghatanalapai etuvanti charyalu teesukuntunnarane vishayaalanu puurti vivaraalatoe tama mundunchaalani aadesinchindi. anantaram  vichaarananu eenela 30ki vaayidaa vesindi. ee meraku nyaayamuurti justis eswy bhat iteevala uttarvulu jaareechesaaru. ee pititionlo kendra sishu sankshema mantritva saakhanu prativaadigaa cherchaaru. prakaasam jilla darsi, mundlamuru, kurichedu mandalaalaku khajiga shekbaabunu, singarayakonda, ulavanaadu mandalaalaku khajiga shek abdulkareemnu niyaminchadaanni sawal chestu shekchandbasha daakhalu chesina pititionlanu nyaayamuurti iteevala vichaarinchaaru. ee sandarbhamgaa pedha muslim yuvatulanu arabsheklu vivaham chesukoni akkadiki teesukelli vedhimpulaku gurichestunna ghatanalapai patrikallo vachina kathanaalanu nyaayamuurti prastaavinchaaru. ‘ nirupeda muslim yuvatula paedarikaanni asara chesukoni vruddha arabsheklu vaarini vivaham chesukuntunnaru. indulo khajilu keelakapatra pooshistunnaaru’ ani annaru. khajiluga niyamitulayye vaariki pratyeka hakkulu, adhikaaraalu undavu, vivaahaalaku khajilanu kakunda tamaku nachina vyaktulanu empika chesukune hakku undani 2005loo justis bilalnajki netrutvamloni dharmasana teerpunichindi. ide amsaanni prastaavistuu khajila adhikara durviniyogam, dopideeki addukatta vesenduku khajila niyaamakaaniki sambandhinchina chattam section 2 aspashtamgaa unna vishayaanni gurtuchesindi.  ee vishayamlo prabhutvam tagina charyalu chepattalani hycortu aadesinchindi. ‘ 12 ellu gadichina ee suuchana ippatikee amalu kaaledu. khajila adhikara durviniyogaanni addukunenduku kendra, rashtra prabhutvaalu chattaalu cheyalsina avasaram undi‘‘ ani nyaayamuurti tana uttarvullo abhipraayapaddaaru.